REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/68-24

1. jul 2024. godine

B e o g r a d

ZAPISNIK

6. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 1. JULA 2024. GODINE

Sednica je počela u 10,00 časova.

Sednicom je predsedavao Veroljub Arsić, predsednik Odbora.

Sednici su prisustvovali članovi Odbora: Bajić Živan, Davidovac Tijana, Milijić Svetlana, Marković M. Dragan, Mitrović Nenad, Mitrović Peđa, Nikezić Dušan, Radosavljević Nikola i Ujhelji Akoš.

Sednici su prisustvovali zamenici članova Odbora: Kitanović Stefan (zamenik Krstić Nenada), Lazić Nikola (zamenik Ane Beloice Martać) i Filipović Nenad (zamenik Aleksić Zagorke).

Sednici nisu prisustvovali članovi Odbora: Aleksić Miroslav, Bajatović Dušan, Jelić Vladimir i Pavlović Branko niti njihovi zamenici.

Na poziv predsednika, sednici su prisustvovali i predstavnik Ministarstva finansija Dragan Babić, viši savetnik u Upravi za javni dug; predstavnici Ministarstva rudarstva i energetike: Maja Vukadinović, v.d. pomoćnik ministra, Radoš Popadić, v.d. pomoćnika ministra i Milan Macura, poseban savetnik ministra; predstavnici Ministastva građevinarstva, saobraćaja i infrastrukture: Milomir Đurović, v.d. pomoćnika ministra.

Na predlog predsednika, Odbor je većinom glasova (10 glasova za, dvoje uzdržanih, jedan član Odbora nije glasao) utvrdio sledeći

D n e v n i r e d:

1. Razmatranje Predloga zakona o zaduživanju Republike Srbije kod OTP banke Srbija a.d. Novi Sad za potrebe finansiranja Projekta izgradnje obilaznice oko Kragujevca, koji je podnela Vlada (broj 011-1530/24 od 21. juna 2024. godine), u načelu;

2. Razmatranje Predloga zakona o zaduživanju Republike Srbije kod Banca Intesa AD Beograd za potrebe finansiranja Projekta Ruma-Šabac-Loznica, koji je podnela Vlada (broj 011-1533/24 od 21. juna 2024. godine), u načelu;

3. Razmatranje Predloga zakona o zaduživanju Republike Srbije kod UniCredit bank Srbija a.d. Beograd za potrebe finansiranja Projekta Ruma-Šabac-Loznica, koji je podnela Vlada (broj 011-1534/24 od 21. juna 2024. godine), u načelu;

4. Razmatranje Predloga zakona o potvrđivanju Sporazuma o garanciji (EPS Zajam za likvidnost) između Republike Srbije koju zastupa Vlada Republike Srbije postupajući preko Ministarstva finansija i Cassa Depositi e Prestiti S.p.A., koji je podnela Vlada (broj 011-1535/24 od 21. juna 2024. godine);

5. Razmatranje Predloga zakona o potvrđivanju Ugovora o kreditnom aranžmanu u iznosu od 183.941.730,60 evra između Republike Srbije, koju zastupa Vlada Republike Srbije, postupajući preko Ministarstva finansija, kao Zajmoprimca, aranžiran od strane BANK OF CHINA SRBIJA A.D. BEOGRAD kao Ovlašćenog glavnog aranžera sa BANK OF CHINA LIMITED, LUXEMBOURG BRANCH kao Agenta i BANK OF CHINA LIMITED, LUXEMBOURG BRANCH kao Prvobitnog Zajmodavca, koji je podnela Vlada (broj 011-1531/24 od 21. juna 2024. godine);

6. Razmatranje Predloga zakona o potvrđivanju Sporazuma o zajmu između KfW, Frankfurt na Majni i Republike Srbije koju zastupa Vlada Republike Srbije delujući preko i putem Ministarstva finansija za Program „Razvoj tržišta biomase u Republici Srbiji (druga komponenta)“, koji je podnela Vlada (broj 011-1524/24 od 21. juna 2024. godine);

7. Razmatranje Predloga zakona o potvrđivanju Sporazuma o zajmu između KfW, Frankfurt na Majni i Republike Srbije koju zastupa Vlada Republike Srbije delujući preko i putem Ministarstva finansija za projekat „Energetska efikasnost u objektima javne namene, faza III“, koji je podnela Vlada (broj 011-1523/24 od 21. juna 2024. godine).

\* \* \*

Na predlog predsednika, Odbor je većinom glasova (10 glasova za, 3 protiv) prihvatio predlog da se obavi zajednički načelni i jedinstveni pretres, u skladu sa članom 76. Poslovnika Narodne skupštine, s tim da će se Odbor izjašnjavati o svakoj tački pojedinačno.

Pre prelaska na rad po utvrđenom dnevnom redu Odbor je, većinom glasova (11 glasova za, 2 nije glasalo), usvojio zapisnik sa Pete sednice Odbora, bez primedbi.

\* \* \*

ZAJEDNIČKI NAČELNI I JEDINSTVENI PRETRES O TAČ. 1-7. DNEVNOG REDA: Razmatranje Predloga zakona o zaduživanju Republike Srbije kod OTP banke Srbija a.d. Novi Sad za potrebe finansiranja Projekta izgradnje obilaznice oko Kragujevca, razmatranje Predloga zakona o zaduživanju Republike Srbije kod Banca Intesa AD Beograd za potrebe finansiranja Projekta Ruma-Šabac-Loznica, razmatranje Predloga zakona o zaduživanju Republike Srbije kod UniCredit bank Srbija a.d. Beograd za potrebe finansiranja Projekta Ruma-Šabac-Loznica, razmatranje Predloga zakona o potvrđivanju Sporazuma o garanciji (EPS Zajam za likvidnost) između Republike Srbije koju zastupa Vlada Republike Srbije postupajući preko Ministarstva finansija i Cassa Depositi e Prestiti S.p.A, razmatranje Predloga zakona o potvrđivanju Ugovora o kreditnom aranžmanu u iznosu od 183.941.730,60 evra između Republike Srbije, koju zastupa Vlada Republike Srbije, postupajući preko Ministarstva finansija, kao Zajmoprimca, aranžiran od strane BANK OF CHINA SRBIJA A.D. BEOGRAD kao Ovlašćenog glavnog aranžera sa BANK OF CHINA LIMITED, LUXEMBOURG BRANCH kao Agenta i BANK OF CHINA LIMITED, LUXEMBOURG BRANCH kao Prvobitnog Zajmodavca, razmatranje Predloga zakona o potvrđivanju Sporazuma o zajmu između KfW, Frankfurt na Majni i Republike Srbije koju zastupa Vlada Republike Srbije delujući preko i putem Ministarstva finansija za Program „Razvoj tržišta biomase u Republici Srbiji (druga komponenta)“, razmatranje Predloga zakona o potvrđivanju Sporazuma o zajmu između KfW, Frankfurt na Majni i Republike Srbije koju zastupa Vlada Republike Srbije delujući preko i putem Ministarstva finansija za projekat „Energetska efikasnost u objektima javne namene, faza III“.

Dragan Babić, predstavnik Uprave za javni dug obrazložio je predloge zakona koji su na dnevnom redu sednice.

Zakonom o budžetu Republike Srbije za 2024. godinu odobreno je zaduženje za Projektovanje i izvođenje radova na izgradnji Severne obilaznice oko Kragujevca u iznosu od 34 milijarde dinara, kao podrška većoj upotrebi dinara i smanjenju deviznog rizika u domaćem finansijskom sistemu, kao i da su se ugovorne strane dogovorile da zaduživanje bude u dinarima.

U pogledu predloženog zakona kojim je uređeno zaduživanje Republike Srbije kod Banca Intesa AD Beograd za potrebe finansiranja Projekta Ruma-Šabac-Loznica, koji je jedan od prioritetnih projekata Republike Srbije u drumskom transportu, predstavnik Uprave za javni dug istakao je da se zaduživanje vrši po Ugovoru o dugoročnom investicionom kreditu koji iznosi 15 milijardi dinara, kao i da je kredit dugoročan i iznosi jedanaest milijardi sedamsto miliona dinara.

Predlogom zakona o potvrđivanju Sporazuma o garanciji (EPS Zajam za likvidnost) između Republike Srbije koju zastupa Vlada Republike Srbije postupajući preko Ministarstva finansija i Cassa Depositi e Prestiti S.p.A. i iznosi 100 miliona evra, predviđen je zajam u cilju unapređenja dugoročne sigurnosti snabdevanja električnom energijom od strane EPS-a.

U nastavku izlaganja Dragan Babić rekao je da je Ugovor o kreditnom aranžmanu između Republike Srbije, koju zastupa Vlada Republike Srbije, postupajući preko Ministarstva finansija, kao Zajmoprimca, aranžiran od strane BANK OF CHINA SRBIJA A.D. BEOGRAD kao Ovlašćenog glavnog aranžera sa BANK OF CHINA LIMITED, LUXEMBOURG BRANCH kao Agenta i BANK OF CHINA LIMITED, LUXEMBOURG BRANCH kao Prvobitnog Zajmodavca odobren u iznosu od 183.941.730,60 evra i istakao da je Zakonom o budžetu za 2024. godinu predviđeno zaduživanje kod kineskih banaka za projektovanje i izvođenje radova za izgradnju komunalne infrastrukture u Republici Srbiji.

Obrazlažući Predlog zakona o potvrđivanju Sporazumu o zajmu između KfW, Frankfurt na Majni i Republike Srbije koju zastupa Vlada Republike Srbije delujući preko i putem Ministarstva finansija za Program „Razvoj tržišta biomase u Republici Srbiji (druga komponenta)“, predstavnik Uprave za javni dug naveo je da je zajam odobren u ukupnom iznosu koji ne prelazi 20 miliona evra, kao i da je Zakonom o budžetu Rebublike Srbije predviđeno zaduživanje kod Nemačke razvojne banke za sprovođenje programa obnovljivi izvori energije.

U pogledu Predloga zakona o potvrđivanju Sporazuma o zajmu između KfW, Frankfurt na Majni i Republike Srbije koju zastupa Vlada Republike Srbije delujući preko i putem Ministarstva finansija za projekat „Energetska efikasnost u objektima javne namene, faza III“ Dragan Babić je naveo da ukupno zaduženje iznosi 50 miliona evra, kao i da je zaduživanje kod Nemačke razvojne banke potrebno radi sprovođenja dalje energetske efikasnosti u zemlji.

U diskusiji su učestvovali: Dušan Nikezić, Živan Bajić, Nenad Mitrović, Peđa Mitrović, Nikola Radosavljević, Veroljub Arsić kao i predstavnik Ministarstva rudarstva i energetike, Radoš Popadić i predstavnik Ministarstva građevinarstva, saobraćaja i infrastrukture, Milomir Đurović, čija su izlaganja tonski snimana.

\* \* \*

**PRVA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o zaduživanju Republike Srbije kod OTP banke Srbija a.d. Novi Sad za potrebe finansiranja Projekta izgradnje obilaznice oko Kragujevca, koji je podnela Vlada, u načelu.

Odbor je odluku doneo većinom glasova (10 za, 3 protiv).

Za izvestioca Odbora na sednici Narodne skupštine određen je Veroljub Arsić, predsednik Odbora.

**DRUGA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o zaduživanju Republike Srbije kod Banca Intesa AD Beograd za potrebe finansiranja Projekta Ruma-Šabac-Loznica.

Odbor je odluku doneo većinom glasova (10 za, 3 protiv).

Za izvestioca Odbora na sednici Narodne skupštine određen je Veroljub Arsić, predsednik Odbora.

**TREĆA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o zaduživanju Republike Srbije kod UniCredit bank Srbija a.d. Beograd za potrebe finansiranja Projekta Ruma-Šabac-Loznica.

Odbor je odluku doneo većinom glasova (10 za, 3 protiv).

Za izvestioca Odbora na sednici Narodne skupštine određen je Veroljub Arsić, predsednik Odbora

**ČETVRTA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Sporazuma o garanciji (EPS Zajam za likvidnost) između Republike Srbije koju zastupa Vlada Republike Srbije postupajući preko Ministarstva finansija i Cassa Depositi e Prestiti S.p.A.

Odbor je odluku doneo većinom glasova (10 za, 3 protiv).

Za izvestioca Odbora na sednici Narodne skupštine određen je Veroljub Arsić, predsednik Odbora

**PETA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Ugovora o kreditnom aranžmanu u iznosu od 183.941.730,60 evra između Republike Srbije, koju zastupa Vlada Republike Srbije, postupajući preko Ministarstva finansija, kao Zajmoprimca, aranžiran od strane BANK OF CHINA SRBIJA A.D. BEOGRAD kao Ovlašćenog glavnog aranžera sa BANK OF CHINA LIMITED, LUXEMBOURG BRANCH kao Agenta i BANK OF CHINA LIMITED, LUXEMBOURG BRANCH kao Prvobitnog Zajmodavca.

Odbor je odluku doneo većinom glasova (10 za, 3 protiv).

Za izvestioca Odbora na sednici Narodne skupštine određen je Veroljub Arsić, predsednik Odbora

**ŠESTA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Sporazuma o zajmu između KfW, Frankfurt na Majni i Republike Srbije koju zastupa Vlada Republike Srbije delujući preko i putem Ministarstva finansija za Program „Razvoj tržišta biomase u Republici Srbiji (druga komponenta)“.

Odbor je odluku doneo većinom glasova (11 za, 2 uzdržana).

Za izvestioca Odbora na sednici Narodne skupštine određen je Veroljub Arsić, predsednik Odbora.

**SEDMA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Sporazuma o zajmu između KfW, Frankfurt na Majni i Republike Srbije koju zastupa Vlada Republike Srbije delujući preko i putem Ministarstva finansija za projekat „Energetska efikasnost u objektima javne namene, faza III“.

Odbor je odluku doneo većinom glasova (11 za, 2 uzdržana).

Za izvestioca Odbora na sednici Narodne skupštine određen je Veroljub Arsić, predsednik Odbora

Sednica je završena u 11,45 časova.

Sednica je tonski snimana.

SEKRETAR PREDSEDNIK

Tijana Ignjatović Veroljub Arsić